PATVIRTINTA

Joniškio r. Skaistgirio gimnazijos direktoriaus

2022 m. kovo 21 d. įsakymu Nr. V-17

**RAJONINĖS SPECIALIŲJŲ UGDYMOSI POREIKIŲ TURINČIŲ MOKINIŲ VIRTUALIOS KŪRYBINIŲ DARBŲ PARODOS „VELYKINĖ VERBA“ NUOSTATAI**

**I SKYRIUS**

**BENDROSIOS NUOSTATOS**

1. Rajoninės specialiųjų ugdymosi poreikių turinčių mokinių virtualios kūrybinių darbų parodos „Velykinė verba“ (toliau – virtuali kūrybinių darbų paroda) nuostatai reglamentuoja parodos tikslą ir uždavinius, dalyvius ir organizavimo tvarką, baigiamąsias nuostatas.

**II SKYRIUS**

**TIKSLAS IR UŽDAVINIAI**

2. Tikslas – ugdyti specialiųjų ugdymosi poreikių turinčių mokinių menines kompetencijas.

3. Uždaviniai:

3.1.pajusti artėjančios šventės sakrališkumą, prisiminti artėjančios šventės papročius, verbų sekmadienio tradicijas;

3.2. ugdyti meninę raišką ir kūrybinius gebėjimus, kuriant verbų kompozicijas, panaudojant gamtines, antrines žaliavas, piešiant, klijuojant;

3.3. puoselėti etnines tradicijas, skatinti mokinių saviraišką, kūrybiškumą, gilinti taisyklingo, aiškaus rašymo įgūdžius.

3.4. skatinti ugdymo įstaigų bendravimą ir bendradarbiavimą įsitraukiant į bendrą veiklą.

**III SKYRIUS**

**DALYVIAI**

4. Kūrybinių darbų virtualios parodos dalyviai – Joniškio r. ugdymo įstaigų specialiųjų ugdymosi poreikių turintys mokiniai, auklėtojai, mokytojai, švietimo pagalbos specialistai.

**IV SKYRIUS**

**ORGANIZAVIMAS**

5. Kūrybinių darbų virtualios parodos nuostatai skelbiami Joniškio r. Skaistgirio gimnazijos internetinėje svetainėje adresu: <https://www.skaistgiris.joniskis.lm.lt/index.php/apie-gimnazija/projektai>

6. Organizacinė darbo grupė: Joniškio r. Skaistgirio gimnazijos socialinė pedagogė metodininkė Violeta Rudienė, vyr. specialioji pedagogė Sima Čirpienė, logopedė Jūratė Šimkuvienė, Joniškio r. švietimo centras.

7. Mokiniai kuria velykines verbas naudodami gamtines ir antrines žaliavas, piešia, klijuoja, riša.

8. Mokiniai ant A4 formato popieriaus lapo ranka rašytinėmis raidėmis užrašo liaudies posakių, verbinimo „burtažodžių“, senovės tikėjimų, priežodžių susijusių su verbomis. Mokiniai gilins taisyklingo ir aiškaus rašymo įgūdžius.

9. Darbai gali būti individualūs arba kolektyviniai; darbų skaičius iš vienos ugdymo įstaigos neribojamas.

10. Kūrybinių darbų virtualios parodos trukmė : 2022 m. kovo 31 d. – 2022 m. balandžio 14 d.

11. Kūrybinių darbų nuotraukos su mokinių užrašytais liaudies posakiais, verbinimo

„burtažodžiais“, priežodžiais siunčiamos socialinei pedagogei Violetai Rudienei el.paštu: [vile.rudiene@gmail.com](mailto:vile.rudiene@gmail.com)

12. Šalia kiekvieno kūrybinio darbo, dešinėje nuotraukos pusėje, turi matytis kūrybinio darbo parodos dalyvio/dalyvių kortelė, kurioje pateikiama informacija: ugdymo įstaigos pavadinimas, kūrybinio darbo autoriaus/ autorių vardas, pavardė, klasė, darbui vadovavusio pedagogo/pedagogų vardas, pavardė.

13. Nuo 2022-04-16 dalyvių atsiųstos kūrybinių darbų nuotraukos ir mokinių rašto darbai bus patalpinti Joniškio r. Skaistgirio gimnazijos interneto svetainėje: <https://www.skaistgiris.joniskis.lm.lt> (nuotraukų galerijoje ir naujienose) bei gimnazijos socialiniame tinkle Facebook adresu:  <https://www.facebook.com/Skaistgirio-gimnazija-114597496593531>

**V. BAIGIAMOSIOS NUOSTATOS**

14. Mokinius, kūrybinių darbų parodai rengusieji pedagogai, registruojasi per **Semi +**. Visi užsiregistravę ir dalyvavę kūrybinėje parodoje gaus Joniškio rajono savivaldybės Švietimo centro metodines pažymas, kurias ras Joniškio rajono švietimo centro tinklapyje el. paštas. http://www.sc.joniskis.lm.lt (skirtukas: Renginiai/ Pažymos).

15. Kūrybinių darbų virtualios parodos dalyviai bus apdovanoti padėkos raštais, kurie juos pasieks nurodytu el. pašto adresu (1 priedas).

16. Kilus klausimams susisiekti su Violeta Rudiene telefonu (8 618) 01489 arba el. paštu: [vile.rudiene@gmail.com](mailto:vile.rudiene@gmail.com)

17. Pateikdami vaikų darbus mokytojai atsakingi už tai, kad parodos dalyvių tėvai sutinka, jog jų vaikų darbai bei asmens duomenys (vardas, pavardė, klasė, ugdymo įstaiga) būtų naudojami padėkos išrašymui, parodos eksponavimui, viešinimui švietimo įstaigos socialiniuose tinkluose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 priedas**

**Paraišką prašome atsiųsti elektroniniu paštu:** [vile.rudiene@gmail.com](mailto:vile.rudiene@gmail.com) iki **2022-04-08.**

**Virtualioje parodoje dalyvaujančios ugdymo įstaigos pavadinimas :**

**............................................................................................................................................**

**Padėkos raštai išsiunčiami šiuo el. paštu :**

**.............................................................................................................................................**

**DALYVIO KORTELĖ**

|  |  |
| --- | --- |
| **Ugdymo įstaigos pavadinimas** |  |
| **Kūrybinio darbo** **autoriaus/autorių vardas, pavardė, klasė** |  |
| **Darbui vadovavusio pedagogo/pedagogų vardas, pavardė** |  |